जैसाकि हम जानतें हैं कि खगोलीय पिंड विभिन्न प्रकार के विद्युत-चुंबकीय विकिरणों का उत्सर्जन करते हैं। इन विकिरणों में दृश्य प्रकाश के अतिरिक्त पैराबैंगनी किरणें, अवरक्त किरणें, रेडियों तरंगे, गामा किरणें, एक्स-किरणें आदि भी होती हैं। पृथ्वी पर स्थापित रेडियो दूरबीनों एवं हब्बल अंतरिक्ष दूरबीन ने कुछेक विद्युत-चुंबकीय विकिरणों को पकड़ने में सफलता प्राप्त की है। परंतु गामा, एक्स आदि किरणों को पकड़ने के लिए अंतरिक्ष में एक दूरबीन स्थापित करना अत्यंत आवश्यक था।